stanford-oval/wikipedia huggingface dataset:
משמרות כהונה
עליית עזרא ונחמיה

לא כל 24 המשמרות עלו בעליית עזרא ונחמיה. על פי המסופר בספר עזרא בין העולים היו משפחות "יְדַעְיָה", "חָרִם", "פַּשְׁחוּר" (כינויה של משמרת יקים) ו"אִמֵּר" בלבד, (4289 נפש), והמשפחות האחרות נשארו בבבל. חלק ממשפחת בני "הקוץ" עלו אף הם, והיות שלא מצאו את כתבי הייחוס של משפחת חביה מבני הקוץ, שוחררו משפחתו ממשמרתו בכהונה, ונאסר עליהם לאכול מתנות מסוימות מבין מתנות הכהונה. לאחר חנוכת בית המקדש השני קמו הנביאים חגי וזכריה וחילקו מחדש את ארבע המשמרות, לעשרים וארבע משמרות, אשר עבדו על פי מתכונת המשמרות במקדש שלמה וגם כונו בשמות המשמרות הקודמות.
רשימת המשמרות ומקומותיהן

שמותיהן של המשמרות מופיעים לראשונה בספר דברי הימים. לאחר חורבן בית המקדש השני ומרד בר כוכבא, לא יכלו עוד משפחות הכוהנים להישאר בירושלים ועברו להתגורר בגליל.
|  | שם משפחת המשמר | שם נוסף או כינוי | מקום מושב המשמר | המיקום המשוער בימינו של מגורי המשמר   |
| --- | --- | --- | --- | --- |
| 1 | יְהוֹיָרִיב | מסרביי | מרון | מירון |
| 2 | יְדַעְיָה | עמוק | ציפורים | ציפורי |
| 3 | חָרִם |  | מפשטה | פסוטה |
| 4 | שְׂעֹרִים |  | עיתה לו | אולי הכפר הלבנוני עייתא א-שעב הנמצא צפונית לבירנית, ויש המזהים אותו עם עילוט שבגליל התחתון. |
| 5 | מַלְכִּיָּה |  | בית לחם | בית לחם הגלילית |
| 6 | מִיָּמִן |  | יודפת | יודפת |
| 7 | הַקּוֹץ |  | עיילבו | עיילבו (כיום עיילבון) |
| 8 | אֲבִיָּה | עידו | כפר עוזיאל | כפר עוזיאל מזוהה עם שדה עמודים |
| 9 | יֵשׁוּעַ | נשרף | ארבל | ארבל |
| 10 | שְׁכַנְיָהוּ | חבורת | כבול | כאבול |
| 11 | אֶלְיָשִׁיב |  | קנה | כפר כנא |
| 12 | יָקִים | פשחור | צפת | צפת/ביריה |
| 13 | חֻפָּה |  | בית מעון | בית מעון (בצלע ההר מעל טבריה, שם קבר המיוחס לרבי עקיבא) |
| 14 | יֶשֶׁבְאָב | חוצפית | שיחין | שיחין |
| 15 | בִּלְגָּה |  | מעריה | מע'אר |
| 16 | אִמֵּר |  | יבנית | חרבת יבנית בין ביריה לעמוקה, ויש מזהים אותו עם יבנאל |
| 17 | חֵזִיר |  | ממלח | חורבת ממלח |
| 18 | הַפִּצֵּץ |  | נצרת | נצרת ויש מזהים אותו עם דבורייה |
| 19 | פְּתַחְיָה |  | אכלה ערב | עראבה |
| 20 | יְחֶזְקֵאל |  | מגדל נוניה | מגדל אשר על שפת ים כנרת ועסקו בה בדיג. דג בארמית = נון |
| 21 | יָכִין |  | כפר יוחנה | דיר חנא שבצפון, ויש המזהים אותו עם כפר ענאן |
| 22 | גָמוּל |  | בית חוביה | כוכב הירדן – כאוכב אל הווא |
| 23 | דְּלָיָהוּ | גנתון | צלמין | חורבת צלמון |
| 24 | מַעַזְיָהוּ |  | חמת אריח | חמת טבריה |
תקנת כ"ד מעמדות

במקביל למינויים של 24 משמרות הכהונה ו-24 משמרות הלוייה, תיקנו הנביאים הראשונים שיש למנות גם 24 קבוצות של אנשים מישראל, אשר יעמדו (מכאן השם מעמדות) ליד הכוהנים, בשעה שהם מקריבים את הקורבנות. כך אומר הרמב"ם בעניין זה:
אי אפשר שיהא קרבנו של אדם קרב, והוא אינו עומד על גביו, וקרבנות הציבור הן קרבן של כל ישראל, ואי אפשר שיהו כל ישראל כולן עומדים בעזרה בשעת הקרבת הקרבן, לפיכך תקנו נביאים הראשונים שיבררו מישראל אנשים כשרים ויראי חטא ויהיו לשלוחי ישראל לעמוד על הקרבנות והם נקראים אנשי מעמד, וחלקו אותם כ"ד מעמדות
אנשי המעמד היו מתחלפים מדי שבוע, וכל מעמד היה נמצא בבית המקדש פעמיים או שלוש בשנה למשך שבוע. עם החורבן, משבטלה עבודת המקדש, ובמקום הקורבנות באו התפילות תיקנו חז"ל פרקי תפילה הנקראים סדר מעמדות.
תקנת כ"ד מעמדות > סדר המעמדות

רב עמרם גאון בסידורו מביא את סדר המעמדות כפי שנכתבו במשנה, בתוספת פסוקים מנביאים וכתובים, פרשת המן, עשרת הדיברות, פרק ממסכת תמיד והדרן. פרקי המעמדות מסודרים לכל יום בשבוע. רב עמרם גאון פוסק שהמנהג לומר מעמדות בכל יום נכון עבור יחידי סגולה, אך כל הציבור אינם צריכים לנהוג כך, כדי שלא יתבטל איש ממלאכתו.
האחרונים הוסיפו עוד לקוטים מהתנ"ך המשנה והתלמוד. ומזה הסתעף אחר כך הסדר "חק לישראל" עם הוספות מספר הזוהר לכל ימי השנה, על פי סדר פרשיות השבוע. ר' יעקב עמדן ערער על הסדר הזה, והכין סדר חדש, המופיע בסוף סידורו "בית יעקב".
הזכרת המשמרות בבית הכנסת

בחפירות שנערכו באשקלון בשנת 1921, ובחפירות בקיסריה בשנת 1962, התגלו חלקי לוח שיש סמוך לבתי כנסת, ועליהם רשומים חלקים מרשימת משמרות הכהנים. בסמוך לקיבוץ כיסופים נמצא בשנת 1961 שבר אבן חרות שהוצע לקרוא בו את שם משמרת פתחיה. משערים שבמאות הראשונות לאחר חורבן בית המקדש השני, היה מנהג לשים כתובת כזו בבית הכנסת.
מנהג זה נהג גם מחוץ לגבולות ארץ ישראל. בחפירות ארכאולוגיות בכפר בית אל חאצ'ר שבתימן, התגלתה אבן שעליה רשומים שמות המשמרות.
בקובץ פיוטים משנת ד'תשצ"ד נמצא נוסח להזכרת המשמרת מדי שבת:
היום שבת קדש שבת קודש ליי היום איזו היא המשמרת כך וכך משמרת כך וכך הרחמן ישיב את המשמרות למקומה מהרה בימינו אמן כמה שנים משנברא העולם ועד עכשיו ארבעת אלפים ושבע מאות ותשעין וארבע משנברא העולם ועד עכשיו כמה שנים משחרב בית המקדש ועד עכשיו תשע מאות ושישים ושבע משחרב בית המקדש ועד עכשיו הרחמן יבנה ביתו והיכלו ואמרו אמן
ראו גם

איכה ישבה חבצלת השרון
לשכת פנחס המלביש
הדותהו
לקריאה נוספת

שלמה יהודה רפפורט, "משמרות", בתוך אברהם משה לונץ (עורך), "המעמר" חלק שני, ירושלים תרע"ב, עמ' של"ב–של"ה.
הרב עזריה אריאל, "שו"ת בית חשמונאי" בתוך באורך נראה אור – ספר זיכרון לסגן דני כהן הי"ד, ירושלים תשס"ד, עמ' 57–59.
עזרא פליישר, "שבעתות חדשות על משמרות הכהונה לפייטן ר' פינחס", סיני ס"א (תשכ"ז), עמ' ל'–נ"ו
עזרא פליישר, "לעניין המשמרות בפיוטים", סיני ס"ב (תשכ"ח), עמ' י"ג–מ'
עזרא פליישר, "חדשות בנושא המשמרות בפיוטים", ספר דב סדן, ירושלים תשל"ז, עמ' 256–284
חדשות 14

|  נתונים כלליים |
| --- | --- |
 סוג:  מערך עצמאי
 מייסדים:  שכי פרנץ
 תקופת הפעילות:  2018–הווה (כ־7 שנים) 
 חברת אם:  חברת ערוץ יהודי ישראלי
 משרד ראשי:  קריית התקשורת במודיעין
 בעלות:  יצחק מירלשוילי
 מוצרים עיקריים:  תכנים חדשותיים
 יו"ר:  אלון מזר
 
חדשות 14 (בעבר חדשות 20) הוא שם המותג של מערך החדשות אשר מפיק את מהדורות החדשות ואת תוכניות האקטואליה של ערוץ עכשיו 14, ואחראי על יצירת התכנים החדשותיים בו.
ב-4 בינואר 2022, ערוץ הטלוויזיה עכשיו 14 קיבל רישיון רשמי מהרשות השנייה לפרסום חדשות. באותה עת, הערוץ החל לשדר את תוכניות האקטואליה של הערוץ בקריית התקשורת במודיעין.
היסטוריה > שידורי החדשות ללא רישיון מתאים (תקופת ערוץ 20)

בתחילת דרכו, הוגדר ערוץ 20 כערוץ המיועד לתכני מורשת ישראל בלבד, ומשכך – לא הותר לו לשדר תכנים חדשותיים. חרף האיסור, שידר הערוץ מבזקי חדשות אשר נקנס בגינן בסכום של כ-150 אלף ש"ח[דרוש מקור]. על אף הקנס, שידר הערוץ גם את עצרת ארגוני הימין שקדמה לבחירות שהתקיימו בשנת 2015, ונקנס גם על שידור העצרת בכ-100 אלף שקלים נוספים[דרוש מקור]. בדצמבר 2016, אישרה המועצה לשידורי כבלים ולוויין לערוץ 20 שידורי חדשות בהיקף קטן. ב-16 ביולי 2017 פתחה מועצת הכבלים והלוויין בהליך הפרה נגד ערוץ 20, בעקבות שידור ריאיון עם ראש הממשלה בנימין נתניהו, כאשר לערוץ עוד טרם היה אישור מלא לשדר חדשות.
ב-19 בדצמבר 2017 כתב מנכ"ל ערוץ 20 שכי פרנץ ליו"ר מועצת הכבלים והלוויין שאנשי הערוץ נערכים להחזרת רישיון השידור והפסקת השידורים שלו, בטענה שמועצת הכבלים מצרה את רגלי הערוץ ופוגעת ביכולתו לשדר. בהמשך ישיר לאיומי הסגירה, קיימו העובדים מחאה על מנת למנוע את סגירת הערוץ. ב-26 בדצמבר החלה הנהלת הערוץ לחלק לעובדים מכתבי שימוע לפני פיטורים. במהלך ינואר 2018 החלו דיוני חקיקה במטרה להציל את הערוץ, ובפברואר 2018 עבר תיקון חקיקה, המכונה גם "חוק ערוץ 20", שהביא להקמת חטיבת החדשות של ערוץ 20, וגרם לשינוי הגדרת הערוץ מ"ערוץ המורשת" ל"ערוץ מסחרי זעיר".
היסטוריה > ההקמה ותחילת שידורי החדשות

ב-11 במרץ 2018 בוצעה שורה של מינויים בערוץ 20, שכללו את מינויו של בועז גולן לתפקיד עורך חדשות ראשי, ואת מינויו של יוני שגיא לתפקיד ניהול המחלקה המסחרית ומחלקת הדיגיטל. ב-3 ביוני 2018 פורסם כי יורם כהן, בעברו מנהל חטיבת החדשות של הערוץ הראשון יחליף את בועז גולן בתפקיד עורך החדשות הראשי של ערוץ 20.
ב-25 במרץ 2018 שודרה מהדורת החדשות הראשונה של חטיבת החדשות שזכתה לרייטינג של 3.2% ועקפה באותו היום את מהדורת החדשות של תאגיד השידור.
ב-14 במאי 2018, ביום העברת שגרירות ארצות הברית לירושלים, שודר המשדר המיוחד הראשון בערוץ.
ב-26 באפריל 2020 הצטרף לפאנל "האולפן הפתוח" בנו של ראש הממשלה, יאיר נתניהו. על אף הפרסום הרב שהושקע למשוך צופים, נתוני המדרוג של התכנית עמדו על אחוז בודד.
ב-28 בנובמבר 2021 עבר ערוץ 20 לאפיק 14 ושינה את שמו ל"עכשיו 14". בעקבות כך השתנה שם המותג לחדשות 14.
בעלי תפקידים בחדשות 14

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגנון לא אנציקלופדי לרשימה.
בעלי תפקידים בחדשות 14 > הנהלה

אריאל אדרי | מנכ"ל הערוץ
מיכאל אדרי | סמנכ"ל הערוץ
יצחק מירלשוילי | בעל השליטה
יורם כהן | העורך הראשי
אלון מזר | יושב ראש מערך החדשות
נתנאל סימן טוב | נציג הבעלים
בעלי תפקידים בחדשות 14 > מגישים

טל מאיר | מגישת 'ישראל הבוקר'
עדן הראל ועודד מנשה | מגישי 'עדן ועודד'
עידו טאובר | מגיש 'ישראל נלחמת'
דנה ורון | מגישת יומן צהריים' (במהלך כ-10 החודשים של הלחימה היה בשם 'יומן מלחמה')
בועז גולן | מגיש 'האולפן הפתוח'
אמיר איבגי | מגיש 'ארבע'
שרה ב"ק | מגישת 'המהדורה המוקדמת'
שמעון ריקלין | מגיש 'ריקלין ושות'
יערה זרד | מגישת 'שבע'
מגי טביבי | מגישת 'מהדורת החדשות המרכזית של עכשיו 14'
ינון מגל | מגיש 'הפטריוטים'
נועם פתחי ושי גולדשטיין | מגישי 'פתחי את שי'
דנה ורון | מגישת 'חדשות הלילה'
יעקב ברדוגו | מגיש 'סופשבוע' ואולפן חמישי
שני בן יעיש שמוראק | מגישת "עכשיו נדל"ן"
מולי ארי | מגיש "מחוץ לפרוטוקול"
מושיקו שטרן | מגיש 'נפגשים'
שרה ב״ק | מגישת 'מהדורת מוצ"ש'
יותם זמרי, איתמר פליישמן, שרה ב"ק, יהונתן וייס, מיר יונה, טוביה יגלניק, רונה לוי, הדס נתנאל, שירה אליצור ואראל סג"ל – מגישים מחליפים ומבזקנים
בעלי תפקידים בחדשות 14 > כתבים ופרשנים

לענייני צבא וביטחון: הלל ביטון רוזן ונועם אמיר
לענייני העולם המדיני: תמיר מורג וליטל שמש
לענייני התחום הפוליטי: יעקב ברדוגו, מוטי קסטל ויערה זרד
לענייני חדשות החוץ: ליבי אלון, נתי לנגרמן, דרור בלאזדה, תמיר מורג, ליטל שמש ובן יניב פלקון
לענייני משטרה ופלילים: שלו כחלון
לענייני משפט: יאיר אלטמן ומשה כהן-אליה
לענייני בידור ותרבות: מורן סקיטל ומושיקו כחלון
לענייני ענף הספורט: אוריאן בן הרוש ועתי שלו
כתבי דיגיטל 14: דור אזרד, אלחנן מזוז, אדם מיכלשווילי, מנחם הלפגוט, דין ברנדשטטר, מיכל בקשי, ציפורה סימן טוב, שמחה רז, שמעון הללי, רבקה שורק, טוביה יגלניק, שמואל קוגן, איציק אבוחצירא, יחזקאל שגיב, אור צעידי, נעמי רכליס, שלום כלפון, דניאל כהן, זיו מדר ואברהם לנדסברג.
כתבים אזוריים: אדיר לחקים ועתי שלו (צפון הארץ) אריאל עידן (דרום הארץ) אליה אביב ושיראל ללום נהיר (יהודה ושומרון)
כתבים נוספים: מילן עמר, מירב כהן, יהונתן וייס, מיר יונה, ישי פרידמן, בן יניב פלקון, מילן מועלם, קובי צביון, יוסף טרבלסקי, אחיקם הימלפרב ואלעד בן אחדות
תוכניות בהפקת "חדשות 14"

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגנון לא אנציקלופדי לרשימה.
תוכניות בהפקת "חדשות 14" > תוכניות אקטואליה וחדשות

תוכניות בימי ראשון עד חמישי (רגילים) לפי סדר שידורן
ישראל הבוקר – תוכנית בוקר אקטואלית, בהגשתם של טל מאיר, עידו טאובר
עדן ועודד – תוכנית בוקר קלילה, כתוכנית אירוח, בהגשתם של עדן הראל ועודד מנשה
ישראל נלחמת – משדר חדשות מיוחד, בהגשתו של עידו טאובר
האולפן הפתוח – תוכנית אקטואליה פוליטית העוסקת באירועי היום, בהגשתו של בועז גולן
ארבע – תוכנית אקטואליה יומית העוסקת בענייני היום, בהגשתו של אמיר איבגי
המהדורה המוקדמת – מהדורת חדשות המסכמת את היום, בהגשתה של שרה ב”ק
ריקלין ושות – תוכנית אקטואליה, בהגשתו של שמעון ריקלין.
שבע – תוכנית אקטואליה, בהגשתו של יערה זרד
מהדורת החדשות המרכזית של עכשיו 14 – מהדורת החדשות המרכזית, בהגשתה של מגי טביבי
הפטריוטים – תוכנית אקטואליה, סאטירה, אירוח ופוליטיקה, בהגשתו של ינון מגל
פתחי את שי – תוכנית אירוח סאטירית, בהגשתם של נועם פתחי ושי גולדשטיין
כלכלי בלילה – משדר כלכלי לילי, בהגשתו של דני רופ
חדשות הלילה – תוכנית פרשנויות לילית, בהגשתה של דנה ורון, ומגישות לסירוגין שרה ב"ק ורונה לוי.
אולפן חמישי – רצועת שידור פוליטית המסכמת את אירועי השבוע החולף, בהגשתו של יעקב ברדוגו
תוכניות ביום שבת רגיל לפי סדר שידורן
הגל השקט – תוכנית אקטואליה שקטה למען ציבור שומרי השבת, בהגשתו של הלל ביטון רוזן
אולפן מוצ"ש – מהדורת צאת השבת, בהגשתה של שרה ב"ק
הפטריוטים – תוכנית אקטואליה, סאטירה, אירוח ופוליטיקה, בהגשתו של ינון מגל.
חדשות הלילה - תוכנית מוצ"ש לסיכום השבת, בהגשתה של דנה ורון, לסירוגין: שרה ב"ק
הערות שוליים

↑  הרשות השנייה התקפלה? ערוץ 14 יקבל רישיון קבוע, באתר אייס, 3 בינואר 2022
↑  נועה פרייס‏, עכשיו זה סופי: ערוץ 20 קיבל אישור לשדר חדשות, באתר וואלה, 22 בדצמבר 2016
↑  אלכסנדר כץ, יורם כהן יחליף את בועז גולן כעורך החדשות בערוץ 20, באתר אייס, 3 ביוני 2018
↑  נועה פרייס‏, רייטינג יומי: חדשות ערוץ 20 עוקפת את מהדורת כאן, באתר וואלה, 26 במרץ 2018
↑  האולפן הפתוח בערוץ 20 עם יאיר נתניהו, בנו של ראש הממשלה: 1% צפייה, רן בוקר בטוויטר, 27 באפריל 2020
ביטי אדמונדסון

| --- | --- |

אדמונסון ב-2018
 לידה:  19 ביוני 1987 (בת 37) לונדון, הממלכה המאוחדת 
 שם לידה:  ביאטריס לואיז אדמונדסון
 מדינה:  הממלכה המאוחדת הממלכה המאוחדת
 תקופת הפעילות:  מ-2008
 מקום לימודים:  אוניברסיטת מנצ'סטר  בית ספר אקסטר 
 פרופיל ב-IMDb
 
ביאטריס לואיז "ביטי" אדמונדסון (באנגלית: Beatrice Louise "Beattie" Edmondson; נולדה ב-19 ביוני 1987) היא שחקנית אנגלייה. ב-2015 החלה לככב בסדרה "ג'וש" של ערוץ BBC Three.
ביוגרפיה

אדמונדסון היא בתם האמצעית של השחקנים אדריאן אדמונדסון וג'ניפר סונדרס. היא גדלה במחוז דבון, עם אחיותיה אלה ופרייה. היא התחנכה בבית הספר אקסטר. אחר כך למדה באוניברסיטת מנצ'סטר. בשנה השנייה ללימודים באוניברסיטה החליטה שלא להיבחן לבית ספר לדרמה, ובמקום זה להקים להקה קומית עם ארבע מחברותיה. הלהקה הופיעה בפסטיבל אדינבורו.
אחרי שעבדה עם קבוצת הבנות שנקראה ליידי גרדן, ב-2008 הייתה הפריצה שלה בטלוויזיה. הופעת הבכורה שלה הייתה בסיטקום "The Wright Way" של בן אלטון שבוטל אחרי עונה אחת. ב-2015 הופיעה אדמונדסון בסדרה הקומית "ג'וש" של ערוץ BBC Three, שזכתה לשבחים בעיתון האינדפנדנט. ב-2016 שודרה עונה שנייה לסדרה, ובאוקטובר 2017 החל שידור העונה השלישית.
ביוגרפיה > חיים אישיים

ב-4 ביוני 2017 התחתנה אדמונדסון עם תחקירן חדשות של ה-BBC, סם פרנסיס. ב-20 ביוני 2019, יום אחד אחרי יום הולדתה ה-32, היא ילדה את בתה הבכורה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | ג'אם וג'רוזלם | Jam & Jerusalem | ביטי מרטין |  |
| 2010 |  | Shelfstackers | דני | בפרק פיילוט |
| 2010 |  | Robert's Web | תפקידים שונים | סדרת טלוויזיה (פרק אחד) |
| 2011 | קומיק ריליף | Comic Relief: Uptown Downstairs Abbey | משרתת |  |
| 2012 | פשוט נהדרת | Absolutely Fabulous | מלצרית | בפרק "Olympics" |
| 2012 | מרגל | Spy | נערה במועדון | בפרק "Codename: Family Bonds" |
| 2012 |  | Little Crackers | אנאבל | בפרק "Omid Djalili's Little Cracker" |
| 2013 |  | The Wright Way | ויקטוריה |  |
| 2014 |  | BBC Comedy Feeds | קייט | בפרק "ג'וש" |
| 2015 | פומפידו | Pompidou | תפקידים שונים |  |
| 2015 | הרוח של מרלי | Marley's Ghosts | בת' |  |
| 2015–היום | ג'וש | Josh | קייט | סדרת טלוויזיה |
| 2016 |  | Fresh Meat | הלן | סדרת טלוויזיה (פרק אחד) |
| 2016 | ברידג'ט ג'ונס בייבי |  | לורה |  |
| 2018 | אהבה וכשכושים אחרים (אנ') | Patrick | שרה פרנסיס |  |
| 2018 |  | Upstart Crow | טובי | סדרת טלוויזיה (פרק אחד) |
| 2021 | המרדף אחרי האהבה | The Pursuit of Love | לואיזה רדלט | מיני-סדרה |
הערות שוליים

↑  Beattie Edmondson, IMDb.
1 2  "Jennifer Saunders' daughter: I'm no Saffy". Evening Standard. 3 במאי 2012. נבדק ב-14 בדצמבר 2015. {{cite news}}:  (עזרה)
↑  "'I've never been Saffy,' says Jennifer Saunders' daughter, folk singer Ella Edmondson". Daily Mail. 10 באפריל 2009. נבדק ב-14 בדצמבר 2015. {{cite news}}:  (עזרה)
↑  "How fab! My mum's playing my mum: Beattie Edmondson tells of life with her parents Jennifer Saunders and Ade Edmondson". Daily Mail. 13 בנובמבר 2015. נבדק ב-14 בדצמבר 2015. {{cite news}}:  (עזרה)
↑  Newall, Sally (14 בדצמבר 2015). "Josh, TV review: Beattie Edmondson's comic timing stuck out". The Independent. נבדק ב-11 בנובמבר 2015. {{cite news}}:  (עזרה)
↑    Chris Harvey, ‏Jennifer Saunders' actress daughter Beattie Edmondson on her crazy showbiz upbringing, The Telegraph, 30 June 2018
| --- | --- |
בקרת זהויות :  VIAF: 21167759777713570089   WorldCat (עם VIAF): 21167759777713570089
לארפליז

| --- | --- |

לארפליז, כפי שהוא מופיע על עטיפת חוברת Green Lantern Vol.4 #39 מאפריל 2009, אמנות מאת אייבן רייז, אוקלייר אלברט וניל רופינו.
 סוג:  נבל-על
 הוצאה לאור:  DC קומיקס
 הופעה ראשונה:  Green lantern #25 (יוני 2008)
 יוצרים:  ג'ף ג'ונס אית'ן ואן סקייבר
 גילום הדמות:  די בראדלי בייקר 
 מידע
 שם אמיתי:  לא ידוע
 כינויים:  לארפליז
 סטטוס:  פעיל
 מקצוע:  מנהיג
 כוחות:  בעל כוחות טבעת הכוח הכתומה.
 חבר בקבוצה:  חיל הפקחים הכתומים
 חבר לשעבר בקבוצה:  השומרים החדשים
 דמויות קשורות
 משפחה:  לארפלם ולארפלוז (הורים) גנורט (בן דוד)
 אויבים:  Saint Walker 
 
הסוכן הכתום (באנגלית: Agent Orange, ידוע בכינויו לארפליז) הוא דמות בדיונית המופיעה בחוברות הקומיקס גרין לנטרן ביקום DC קומיקס. הדמות הופיעה לראשונה בחוברת Green lantern #25 מיוני 2008 ונוצרה על ידי הכותב ג'ף ג'ונס והמאייר אית'ן ואן סקייבר.
לארפליז משתמש באורה הכתום של תאוות הבצע, הנובעת מתוך הספקטרום הרגשי. אחרים יכולים להשתמש באור זה, אולם לארפליז אינו מרשה זאת מפאת חמדנותו הרבה. הוא משתתף בקשת הסיפור "הלילה האפל ביותר" של שנת 2009. ללארפליז אין כל ערך לרגשות האחרים מלבד רגש החמדנות, כיוון שאין הם מספקים לו דברים חומריים כמותו.
לפי ג'ונס, שמו של לארפליז הוא הלחם המילים "לארד" (lard, שומן חזיר) ו"סליז" (sleaze, נאלח). האל ג'ורדן אינו מזהה אותו בתחילה, ומכנה אותו בשם גונזו על שום דמיונו לדמות מסדרת החבובות.
ביוגרפיה בדיונית > מקור

לארפליז הוא הראשון ולמשך הרבה מאוד זמן גם היחיד שהשתמש בכוחו של האור הכתום. סיפור מקורו תואר במהלך שיחה בינו לבין האל ג'ורדן. לפני מיליארדי שנים, לארפליז השתייך לגילדת גנבים קטנה שגנבה ממצאים עתיקים מכוכב הלכת מאלטוס, כולל תיבה מסתורית ששוויה נאמד במחיר מערכת כוכבים שלמה בידיו של הקונה הנכון. כתגובה, שומרי היקום שלחו את ציידי האדם שלהם כדי לרדוף אותם. אלה אשר הצליחו להימלט מצאו מפה שהייתה שייכת לשומר היקום לשעבר קרונה ואשר גילתה את מקום הימצאם של אוצרות. הגילדה עשתה את דרכה למערכת הכוכבים וגה, לכוכב הלכת אוקארה. שם הם גילו מקדש ובתוכו סוללת כוח המכילה את אורה הכתום של תאוות הבצע. הפושעים הרגישו כי הכוח "מדבר" אליהם, ולחמו אחד בשני בשביל להשיג אותו. בסופו של דבר, שומרי היקום וציידי האדם שלהם מצאו אותם וביניהם החל עימות. שומרי היקום חששו מכוחו של האור הכתום, ולכן הציעו לשני חברי הגילדה הנותרים (לארפליז ובלוּק) עסקה: שומרי היקום יסחרו באור הכתום בתמורה לתיבה המסתורית, וזאת בצירוף שני תנאים נוספים. האחד, השומרים מסכימים שלא להתערב בענייני האור הכתום כל עוד יישאר בתוך מערכת הכוכבים וגה. שנית, רק אחד משני הגנבים רשאי להשאיר את הכוח לעצמו, מטעמי בטיחות. לארפליז הסביר ששומרי היקום היו נואשים להשיג ידם על התיבה מכיוון שהיא כללה את ישות הפחד פאראלקס. חברי הגילדה הנותרים הסכימו לתנאים ולחמו בינות עצמם עד מוות עד אשר לארפליז יצא כשידו על העליונה.
מתגלה בהמשך כי קבוצת "המפקחים" האומניפוטנטים ניסו בעבר ליצור כוח מקביל לחיל הפקחים הירוקים, ונכשלו. הם חיפשו אחר מקור כוח חלופי לאור הירוק ומצאו אותו באור הכתום. המפקחים עקבו אחר האור הכתום לכוכב לכת בשם אוקארה. שם, הם מעמיקים לתוך ארמון תת-קרקעי ומוצאים את סוללת הכוח הכתומה. כאשר הם מנסים לקחת אותה, חיל הפקחים הכתומים של לארפליז מתגברים עליהם והורגים אותם.
ביוגרפיה בדיונית > הסוכן הכתום

לארפליז זועם על הפרה בוטה זו של ההסכם בינו לבין שומרי היקום, והוא אינו מבדיל בינם לבין המפקחים. בזמן זה, הפקח הירוק סטל רודף אחר חבר מחיל סינסטרו, אך המרדף מפסיק כשזה האחרון עובר במערכת הכוכבים וגה ומבקש מקלט מדיני. סטל לא מוכן לעצור וממשיך לרדוף אחר מטרתו, למרות שהכניסה לחברי חיל הפקחים הירוקים אסורה. כשחבר חיל סינסטרו נכנס למערכת הכוכבים וגה, הוא נאכל בידי בְּלוּם - מבנה אנרגיה כתום ותוצרתו של הסוכן הכתום. בלום לוכד את סטל הרובוטי, גורם לו נזק משמעותי ומקעקע עליו את חותם חיל הפקחים הכתומים. כאשר הפקחים הירוקים מצילים את סטל ומחזירים אותו לאואה, מבנה אנרגטי של לארפליז פורץ מתוך החותם ומתעמת מול שומרי היקום על הניסיון לגנוב את סוללת הכוח הכתומה. למרות שהשומרים מפנים את תשומת לבו לכך שהמפקחים הם האחראים לכך, לארפליז מסרב להקשיב. הוא מכריז שההסכם ביניהם מבוטל, ושהשומרים יכנעו לדרישותיו או שיעמדו בפני חרון אפו. כתגובה, שומרת היקום סקאר משמידה את ההקרנה ומודיעה ששומרי היקום אינם נושאים ונותנים עם טרוריסטים.
קונפליקט זה מסמן את התחלת השלב הבא במבוא לאירוע הקרוסאובר "הלילה האפל ביותר". שומרי היקום מוסיפים חוק לספר של אואה, ובו נכתב כי מערכת הכוכבים וגה אינה כבר מחוץ לתחום השיפוט של הפקחים הירוקים. הדבר מאפשר לשומרים ולפקחים הירוקים לצאת למתקפה על וגה. האל ג'ורדן נכלל במתקפה זו, והוא נושא בטבעת הכוח הכחולה פרי יצירתם של שומרי היקום גאנטת וסאיד. בהגיעם לאוקארה, הפקחים נתקלים בכוח התנגדות שנוצר ממבני סוללת הכוח הכתומה של לארפליז. הם מגלים שלטבעות הכוח הירוקות אין כמעט השפעה על הפקחים הכתומים והם נספגים לתוכם. במהלך הקרב, ג'ורדן נפרד מהקבוצה ופוגש בסוכן הכתום. בראותו את טבעת הכוח הכחולה על אצבעו של ג'ורדן, לארפליז מיד רוצה אותה לעצמו. הוא נוגע בטבעת הכוח הכחולה אך נדחק בכוח לאחור מהאור הכחול (הטבעת עצמה מודיעה כי "התקווה היא חסרת אנוכיות"). הדבר מכעיס את לארפליז, שנושא ונותן עם ג'ורדן עליה. למרות שג'ורדן מסכים להעניק ללארפליז את הטבעת, הוא מגלה שאינו יכול להסירה. לארפליז מוצא שתשובה זו אינה מקובלת עליו. הוא יוצר מבנה אנרגטי של גרזן וקוטע לכאורה את ידו של ג'ורדן. כעת כשטבעת הכוח הכחולה לא מחוברת לג'ורדן, היא מקבלת את לארפליז לחיל הפקחים הכחולים. למשך רגע קט, רעבונו המתמיד של הסוכן הכתום נרגע, אך מתברר כי טבעת הכוח הכחולה יצרה העתק כדי לרמות אותו. הטבעת חשה בתקוותו של לארפליז, והיא גורמת לו להאמין שהוא השיג את טבעת הכוח הכחולה שהוא חשק בה כשלמעשה הוא כלל לא קטע את ידו של ג'ורדן. במהלך לחימתם של הפקחים הירוקים בלארפליז ובמבני האנרגיה שלו, ג'ורדן מושפע זמנית מהאור הכתום לאחר שנגע בסוללת הכוח הכתומה (בחושבו שאם יגנוב אותה, לארפליז לא יוכל לפקד על מבני האנרגיה הכתומים). לרוע המזל, מוסבר כי לארפליז היה בקשר ממושך מאוד עם סוללת הכוח הכתומה עד אשר היא הפכה לחלק ממנו, כמו שסוללת הכוח הראשית באואה היא חלק משומרי היקום.
ג'ורדן מכניע לבסוף את לארפליז על ידי כך שהוא משתלט על טבעת הכוח הכחולה שלו. השומרים מבינים שאם הם ייקחו את סוללת הכוח מלארפליז, מישהו אחר ימצא אותה ויהפוך לסוכן הכתום החדש. הם מחליטים לשאת עמו בדברים בשנית, כיוון שהם רוצים לדעת את מקום הימצאו בכל עת. פרטי העסקה אינם ידועים, פרט לכך שלארפליז שואל אותם היכן ניתן למצוא טבעת כוח כחולה. לאחר מכן, לארפליז שולח את חיל הפקחים הכתומים שלו למתקפה על אודים, עולם ביתם של חיל הפקחים הכחולים. למרות שלארפליז נותר מאחור ומפקח על המתקפה, הוא שולח מבנה אנרגטי של עצמו אשר מצטרף אליה.
ביוגרפיה בדיונית > הלילה האפל ביותר

עם תחילתו של הלילה האפל ביותר, חיל חדש שמונע בידי כוח המוות (מאשר אור הנובע מהספקטרום הרגשי) מוצג ביקום DC: חיל הפקחים השחורים. כאשר שבעת החילות נלחמים זה בזה, היד השחורה משחרר טבעות כוח שחורות שמחיות את המתים כדי לגייס חברים לשורותיהם. חברי חיל הפקחים הכתומים מנסים לגנוב את סוללת הכוח הכחולה באודים, לתאוותו הגדולה של לארפליז הצופה מרחוק. אולם, שמחתו קצרת מועד משום שטבעות כוח שחורות מסתננות לחדר ומחיות מחדש את הזהויות אותן גנב כדי ליצור את מבני האנרגיה הכתומים שלו. הוא נמלט מכוח הפקחים השחורים שרודף אחריו, ודעתו מוסחת במידה כזו שמבני האנרגיה הכתומים שיצר באודים מתפוררים. לארפליז ניצל בזמן בידי אטרוסיטוס, שדורש כי יעביר לרשותו את סוללת הכוח הכתומה. השניים נכנסים לוויכוח על סוללת הכוח הכתומה עד שמבני האנרגיה המוחיים מחדש של לארפליז משיגים אותם בשנית. הם ניצלים בידי סיינט ווקר, אינדיגו-1, האל ג'ורדן, קרול פריס, וסינסטרו, שמגיעים כדי לגייס את השניים להשמדת סוללת הכוח הראשית השחורה. השניים קשים לשיכנוע, ולארפליז מוטרד מהעובדה שלשאר מנהיגי החילות יש שומרים אישיים משלהם. כדי להשיג את שיתוף הפעולה שלו, שומרת היקום סאיד מסכימה לשמש כשומרת האישית שלו בסיום הקונפליקט. לארפליז מסכים ומלווה את החבורה בדרכה לכדור הארץ, בסיס ההתרחשות של "הלילה האפל ביותר".
במהלך האירועים, שומר היקום גאנטת משכפל את טבעת הכוח של לארפליז כדי להעצים את כוחם של משתמשי האור כנגד כוחותיו של נקרון. טבעת הכוח המשוכפלת יכולה לבחור משתמש אשר ישמש כסגן למשך 24 שעות. למרות שלארפליז מוחה על כך שמישהו אחר ישתמש באור הכתום, הטבעת בוחרת בלקס לות'ר. למרות הקונפליקט המתרחש סביבם, השניים מתעמתים זה מול זה עקב חמדנותם הרבה שאינה יודעת שובע. לבסוף, לות'ר מופשט מכוחו, ולארפליז מוסר אותו לגיבורי הארץ מלא גועל. הוא אומר לסינסטרו שזוהי הפעם הראשונה אי פעם שנתן למישהו משהו. כמובטח, סאיד הופכת לשומרת האישית של לארפליז כאשר הוא דורש תשלום עבור השתתפותו בתוכניתם.